kardosdrur/scandi-wiki huggingface dataset:
A Good Day to Die Hard

A Good Day to Die Hard er en amerikansk actionfilm fra 2013 instrueret af John Moore og skrevet af Skip Woods. Det er den femte film i Die Hard serien. Bruce Willis gentager den ledende rolle som John McClane, der rejser til Rusland for at hjælpe sin fraseparerede søn, Jack (Jai Courtney), ud af fængslet, men er snart fanget i krydsilden i et terrorist plot.

Drøftelserne af en fjerde opfølger til Die Hard (1988) begyndte før udgivelsen af Die Hard 4.0 (2007), med Willis bekræftede, at denne ikke ville blive den sidste film i serien. Produktionen startede i september 2011, da John Moore officielt blev annonceret som instruktør – danske Nicolas Winding Refn var nævnt som en mulighed. Optagelserne begyndte i april 2012, primært med hovedstaden Budapest i Ungarn, som stedfortræder for Moskva. En militær skydebane nær Hajmáskér blev brugt til at skyde med skarp ammunition,, mens køreveje stunts blev optaget på Hungaroring, en Formel 1 racerbane i Mogyoród.

A Good Day to Die Hard havde premiere i Los Angeles den 31. januar 2013, hvilket faldt sammen med afsløringen af et Die Hard vægmaleri på Fox Lot, og blev udgivet i Østasien og Sydøstasien den 7. februar og i USA og Canada den 13. februar. Det er den første Die Hard film der bruger Dolby Atmos og også den første til at blive udgivet i IMAX biografer. Filmen var en kritisk skuffelse, modtog hovedsageligt negative anmeldelser fra de fleste kritikere,, men har indtjent mere end to gange dens budget på biografsalget indtil videre.

Medvirkende 
 Bruce Willis som John McClane, en politibetjent og detektiv på en "ferie" i Rusland for at finde sin anholdte og fængslede søn Jack.
 Jai Courtney som John "Jack" McClane, Jr., den eneste søn af den ledende McClane og en CIA-agent på en mission for at levere Komarov og den formodede fil.
 Sebastian Koch som Yuri Komarov, den sande antagonist, en "politisk fange", som angiveligt er i besiddelse af en belastende fil.
 Mary Elizabeth Winstead som Lucy McClane, McClanes ældste barn.
 Yuliya Snigir som som Irina, datter af Komarov.
 Radivoje Bukvić som Alik, Chagarin primære håndhæver.
 Cole Hauser som som Mike Collins, en CIA-agent og Jacks partner.
 Amaury Nolasco som Murphy, en NYPD detektiv og McClane ven.
 Sergei Kolesnikov som Viktor Chagarin, en korrupt, højtstående russisk embedsmand og den vigtigste antagonist i det meste af filmen.

Andre medvirkende: Roman Luknár (Anton), Ganxsta Zolee (MRAP chauffør), Péter Takátsy (anklager), Pavel Lychnikoff (taxachauffør), Megalyn Echikunwoke (reporter), Melissa Tang (Lucas), Iván Kamarás (G-Wagon chauffør) og Sophie Raworth (som sig selv som BBC News reporter).

Referencer

Eksterne henvisninger 

 

Die Hard
Amerikanske film fra 2013
Actionfilm fra USA
The Way I Am

The Way I Am er en single fra den amerikanske rapper Eminem. Sangen er fra hans studiealbum The Marshall Mathers LP. Sangen er kåret som værende den 35. bedste i årtiet af den amerikanske magasin Complex.

Hitlister

Referencer

Eksterne Links 
 

Singler fra 2000
Eminem-sange
Aftagenummer

Et aftagenummer er et unikt nummer som bruges til at identificere elmålere i Danmark. 

Nummeret er opbygget af 18 cifre. Da de første 7 cifre altid er de samme for danske elmålere ( 5 713 131 ) angiver nogle elleverandører kun de sidste 11 cifre i nummeret.

Elbranchen og gasbranchen anvender samme internationale nummereringssystem, der administreres af GS1 Denmark.

Referencer 

Elforsyning
Identifikationssystemer
Mekhi Phifer

Mekhi Phifer (født 29. december 1974 i Harlem, New York, USA) er en amerikansk skuespiller. 

Phifer er mest kendt for sin rolle som Dr. Gregory Pratt i den amerikanske tv-serie Skadestuen og for sin rolle som Future i 8 Mile, med Eminem i hovedrollen. Han har også medvirket i Larry Davids tv-serie Curb Your Enthusiasm samt vundet 4. sæson af Celebrity Poker Showdown.

Han har en fætter, Jarel Phifer, der er en musikproducer, og tilsyneladende kun 18 år gammel. Phifer har en søn, Omikaye med sin ex-kone, skuespillerinden Malinda Williams. Hans anden søn, Mekhi Thira Phifer Jr., blev født af sin laotiske kæreste Oni Souratha i Los Angeles den 30. oktober 2007.

Filmografi

Tv-optrædener 
 Punk'd, 2004, 1 episode
 Curb Your Enthusiasm, 2005, 4 episoder
 Skadestuen, 2002–2008
 Homicide: Life on the Street, 1996–1998, 3 episoder
 The Black Poker Stars Invitational, 2008
 Lie to Me, 2009–2010

Musikvideoer 
 "Many Men (Wish Death)" by 50 Cent
 "The Boy Is Mine" af Brandy Norwood and Monica
 "Don't Let Go (Love)" af En Vogue
 "Nobody" af Keith Sweat
 "Flava in Ya Ear (remix)" af Craig Mack
 "Wu Wear" by Wu-Tang Clan
 "Just Lose It" af Eminem
 "Lose Yourself" af Eminem

Eksterne henvisninger 

 

Filmskuespillere fra USA
Skuespillere fra USA
Personer fra New York
Get Rich or Die Tryin' (album)

Get Rich or Die Tryin' er den amerikanske rapper 50 Cents debutalbum, udgivet 6. februar i 2003. Under den første uge solgte albummet i 872 000 eksemplare.

Sangliste

Singler 

 «In da Club» (Udgivet 19. november 2002)
 «21 Questions» (Udgivet 29. april 2003)
 «P.I.M.P» (Udgivet 12. august 2003)
 «If I Can't» (Udgivet 16. september 2003)

Referencer 

Debutalbum fra USA
Debutalbum fra 2003
Rapalbum
Chloe Greenfield

Chloe Linnea Ayla Greenfield (født 7. juli 1995 i Detroit i Michigan, USA) er en amerikansk skuespiller. Hun er mest kendt for rollen i spillefilmen 8 Mile fra 2002, hvor hun spillede Lily, lillesøsteren til Eminems rollefigur Jimmy «B-Rabbit» Smith, Jr. 

Under tilblivelsen af 8 Mile, fik Greenfield et tæt forhold Hailie Jade, Eminem's datter. De holder stadig kontakten. Greenfield fortsætter med at gå i skole på Andover High School i Bloomfield Hills, Michigan. Men hun pendler til Los Angeles.

Hun medvirker i 2008 i tv-serien Skadestuen, som blandt andet bliver vist på TV3.

Eksterne henvisninger 
 

Skuespillere fra USA
Scott Silver

Scott Silver er en amerikansk manuskriptforfatter og filminstruktør.

Filmografi 
 johns (1996) ... manuskript og instruktion
 The Mod Squad (1999) ... manuskript og instruktion
 8 Mile (2002) ... manuskript
 X-Men Origins: Wolverine (2009) ... manuskript

Eksterne henvisninger 
 

Tjek fødsels- og dødsår
Filminstruktører fra USA
De'Angelo Wilson

De'Angelo Wilson (29. marts 1979 i Dayton, Ohio – 26. november 2008) var en amerikansk hip-hop-kunstner, film og tv- skuespiller.

Han gik på Kent State University i Kent, Ohio, hvor han studerede skuespil.

Wilson optrådte i fire film, bl.a. som DJ Iz i 8 Mile (2002) og som Jesse som 19-årig i Antwone Fisher (2002). Han optrådte også i to tv-produktioner.

Wilson blev fundet hængende i baglokalet af en kommerciel bygning i Los Angeles, Californien. Dødsårsagen var selvmord. Hans mor, Debra, udtalte, at hendes søn var blevet deprimeret og havde en følelse af, at hans karriere gik dårligt. Wilsons venner betalte for at få hans krop sendt tilbage til Ohio til begravelse.

Eksterne henvisninger 
 

Skuespillere fra Ohio
Personer fra Dayton, Ohio
Evan Jones (skuespiller)

Evan Jones (født 1. april 1976) er en amerikansk skuespiller. Han tilbragte dele af sit liv i South Carolina i USA. Han fik sin første rolle i tv-filmen On the Line fra 1998 i hvilken også rapperen og skuespilleren Coolio deltog i. Han har også haft roller i Eminems 8 Mile, som Cheddar Bob, og som PFC Dave Fowler i filmen Jarhead. Han har også portrætteret basketcoachen Moe Iba i filmen Glory Road. Han er også en af hovedpersonerne i ABC-serien October Road.

Kilder

Eksterne henvisninger 
 

Skuespillere fra USA
Eugene Byrd

Eugene Byrd (født 28. august , 1975) er en amerikansk skuespiller. 

Han har medvirket i film, som Dead Man, Sleepers, 8 Mile, Lift og Anacondas: The Hunt for the Blood Orchid og har den hovedrolle i Confess, som han vandt en Break-Out Performance Award på 2006 Method Fest Independent Film Festival.
Han medvirkede som Dr. Sidney Trumaine i tv-serien Crossing Jordan. Inden da var han en gæstestjerne i syvende og ottende sæson af The Cosby Show i fire episoder med titlen "Theo og Kids" del 1 og 2, "Theo's Future", "Cliff og Theo Come Clean". Han havde også en rolle i Beverly Hills 90210 som Rondinson Ashe III i løbet af anden sæson.

Filmografi 
 1987 : My Little Girl : Arthur 
 1969 : Seesamitie ("Sesame Street") : Jelani (1987-1990) 
 1989 : True Blue : Timmy Powers 
 1990 : Murder in Mississippi : Ben Jr 
 1991 : Perfect Harmony : Landy Allen 
 1991 : Bad Attitudes : James 
 1993 : Chris Cross : Oliver Cross 
 1995 : Dead Man : Johnny 'The Kid' Pickett 
 1996 : Sleepers : Rizzo 
 1996 : Twisted
 1997 : Color of Justice : Kenny 
 1997 : The Sports Illustrated for Kids Show : Co-Host 
 1998 : The Substitute 2: School's Out : Mase 
 1998 : Went to Coney Island on a Mission from God... Be Back by Five : Teenage Friend 
 1999 : A Glance Away : Dayne Trussard 
 1999 : Whiteboys : Khalid 
 2000 : Enslavement: The True Story of Fanny Kemble : Jack 
 2001 : Lift : Angelo
 2002 : Demon Island : Doug 
 2002 : 8 Mile : Wink 
 2004 : One Point O : Nile 
 2004 : Light and the Sufferer : Kaz 
 2004 : Anacondas: The Hunt for the Blood Orchid : Cole Burris 
 2004 : Buds for Life : Paul Dobson 
 2005 : Confess : Terell Lessor

Eksterne henvisninger 
 

Skuespillere fra Pennsylvania
Personer fra Philadelphia
Oskar Gyldmark



Oskar Kristian Gyldmark (11. marts 1893 i København – 8. april 1977) var en dansk organist og komponist. Han var søn af skuespilleren Oskar Nielsen og bror til Leonard, Sven og Hugo, der alle ligeledes var musikere.

Allerede som dreng komponerede han musik til de tekster hans far fremførte, og i 1915 tog han organisteksamen som privatelev. I nogle år ernærede han sig derefter som koncertorganist, men fra 1921 var han organist og kantor ved Københavns Begravelsesvæsen. Ved siden af dette arbejde havde han et omfattende virke som kordirigent. Fra 1927 var han leder af mandskoret Brage, og desuden var han overdirigent for De samvirkede københavnske Arbejdersangkor og De samvirkende sjællandske Provins-arbejdersangkor.

Musikken 
Størstedelen af Oskar Gyldmarks musik er sange, og mange af dem arrangeret for kor. Det eneste nummer, der i dag er kendt i videre kredse, er melodien til Oskar Hansens Danmark for folket, men meget af hans store sangproduktion blev trykt og brugt i tiden. Mange af sangene og korsatserne er skrevet til forskellige arbejdersangkor eller diverse korsangsstævner. Specielt mandskorsangene er ofte af et agitatorisk tilsnit. Blandt tekstleverandørerne er ud over Oskar Hansen bl.a. den senere statsminister H.C. Hansen, Thor Lange, Harald Bergstedt, Hans Hartvig Seedorff Pedersen, Jeppe Aakjær og Harald H. Lund.

Vandresangen med tekst af Piet Hein, vandt i 1941 førsteprisen i "Politiken"s og Musikforlaget Engstrøm & Sødrings Vandresangs-Konkurrence 1941.

Værker for orkester

Sange/korsange 
Mange af sangene findes i flere versioner, enstemmigt med klaver, for mandskor, for blandet kor eller for 2-3 lige stemmer. Det er tilfældigt hvilken version, der angives her. Det er muligt, at den samme sang optræder flere gange f.eks. under sin titel og under sin første linje.

Diverse

Kilder m.m. 
 Ejnar Jacobsen og Vagn Kappel: Musikkens mestre b. 2, danske komponister
 Det kongelige Bibliotek
 

Komponister fra Danmark
Organister fra Danmark
Dirigenter fra Danmark
Mo i Rana Lufthavn, Røssvoll

Mo i Rana Lufthavn, Røssvoll,  er en regional lufthavn 2.4 km fra Røssvoll, 13.7 km fra Mo i Rana, Nordland, Norge. I 2009 ekspederede den 105.608 passagerer og 7.396 flybevægelser.

Lufthavnen er ejet og drevet af det statslige selskab Avinor.

Flyselskaber og destinationer 
Widerøe er eneste flyselskab der betjener Mo i Rana Lufthavn. De flyver til en række byer i Nordland og Nord-Trøndelag med offentlige tilskud fra Samferdselsdepartementet.

Eksterne henvisninger 

 Mo i Rana Lufthavns officielle hjemmeside

Lufthavne i Norge
Nordland
Rana
Kristian Bahnson

Bahne Christian Bahnson, kendt som Kristian Bahnson (12. maj 1855 i Randers – 10. januar 1897 i København) var en dansk museumsmand og etnograf. Søn af købmand i Randers Waldemar Bahnson og Petrine Madsen.

Bahnson blev 1872 student fra Borgerdydskolen på Christianshavn og 1877 magisterkonferens i nordisk oldtidsvidenskab, men vendte sig snart til etnografien som sit hovedstudium og blev 1879 knyttet til Etnografisk Museum, 2 år efter tillige til Oldnordisk Museum. Ved museernes reorganisation 1892 blev han som inspektør ved Nationalmuseet vedblivende knyttet til begge samlingerne, og bevarede dette embede til sin død.

Skønt han gennem mange år led under sygdom, udrettede han i disse stillinger et meget betydeligt arbejde, såvel ved undersøgelser i marken, som ved den genskabelse af Etnografisk Museum, der påbegyndtes 1892, og som først efter hans død blev helt gennemført. Han var en kundskabsrig videnskabsmand med et vidt blik for menneskelige forhold.

Adskillige afhandlinger i tidsskrifterne og navnlig hans hovedarbejde Etnografien (2 bind 1900) vidner højt herom. Af redaktionen af hovedtidsskriften Internationales Archiv für Etnographie var han medlem fra dets stiftelse. Blandt fagfæller i ind- og udland var han højt anset.

Han er begravet på Frederiksberg Ældre Kirkegård.

Bahnson er portrætteret af Hans Nikolaj Hansen 1875-76 (privateje) og 1895 (Etnografisk Museum). Pennetegning af samme 1879 i privateje.

Forfatterskab 
 "Gravskikke hos amerikanske Folk" (Aarbøger for Nordisk Oldkyndighed og Historie 1882; s. 171-292)
 "Etnografiske Museer i Udlandet" (Aarbøger for Nordisk Oldkyndighed og Historie 1887; s. 171-292)

Noter

Eksterne henvisninger 
 

Danskere i 1800-tallet
Museumsfolk fra Danmark
Etnografer
Personer fra Randers
Personer i Dansk Biografisk Leksikon
Redaktører fra Danmark
Faglitterære forfattere fra Danmark
Arkæologer fra Danmark
Dansksprogede forfattere fra Danmark
Studenter fra Københavns Åbne Gymnasium
Florian Larsen

Erhard Florian Larsen (7. januar 1838 i København – 11. februar 1916 på Frederiksberg) var en dansk højesteretsdommer og politiker.

Florian Larsen var søn af bud i Danske Kancelli Jens Larsen (1803-1847) og Anne Cathrine Piil (1810-1887), blev student 1855 fra Borgerdydskolen i København og cand.jur. 1862. To år efter fik han ansættelse som assistent i Indenrigsministeriet, hvor han 1874 blev konstitueret fuldmægtig og fast ansat året efter, 1879 konstitueret kontorchef, og fast ansat 1880. 1884 blev han assessor (dommer) i Overretten, 1894 i Højesteret, tog sin afsked 1910 og blev ekstraordinær assessor i Højesteret. Larsen var i sin ungdom amanuensis hos Sjællands biskop og erhvervede bl.a. derigennem solidt kendskab til praktisk kirkeret, hvilket udmøntede sig 1901-12 i tre bind Den danske Kirkeret, en især for præster bestemt håndbog, som dog ret tidligt blev forældet af senere udviklinger.

Politisk var Larsen Højremand og 1901-03 formand for Højres Arbejder- og Vælgerforening. Han valgtes 1887 til Folketinget i Københavns 1. kreds, men mistede sit mandat ved valget i 1890 og søgte forgæves valg 1892 og 1895. Han blev Ridder af Dannebrog 1888, Dannebrogsmand 1896 og Kommandør af 2. grad 1907. Derudover var han i bestyrelsen for Kong Christian IX's og Dronning Louises Jubilæumsasyl og for Vesterbros Asylselskab, formand for Foreningen for Alderdoms-Friboliger, medlem af repræsentantskabet for Det kgl. octr. alm. Brandassurance-Compagni og bogholder og kasserer ved Sjællands Stifts gejstlige Enkekasse fra 1865.

Larsen blev gift første gang 17. november 1865 i Vor Frue Kirke med Anna Maria Martensen (4. november 1841 i København – 12. november 1888 i Lyngby), datter af professor, senere biskop H.L. Martensen og 1. hustru. Anden gang ægtede han 27. oktober 1899 i Hvidovre Kirke Sophie Augusta Louise Camilla Hennings (23. december 1873 i København – 17. juni 1931 sammesteds), datter af fuldmægtig, senere kabinetssekretær, gehejmeetatsråd Sophus Hennings og hustru.

Florian Larsen er begravet på Assistens Kirkegård. Han er portrætteret på Erik Henningsens maleri af Rigsretten 1910. Træsnit 1887.

Kilder 
 Kraks Blaa Bog 1910 
 Povl Engelstoft, "Florian Larsen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 

Jurister fra Danmark
Faglitterære forfattere fra Danmark
Højesteretsdommere fra Danmark
Folketingsmedlemmer fra Højre (1881-1915)
Folketingsmedlemmer i 1880'erne
Folketingsmedlemmer i 1890'erne
Kontorchefer fra Danmark
Personer fra København
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Medlemmer af Rigsretten
C. Ferslew & Co.

C. Ferslew & Co., nu C. Ferslew & Co. – Ferslew Bireka, er et tidligere kgl. hof- bog- & stentrykkeri, specialiseret papir og kontorartikler en gros & en detail. I dag fremstilles primært etiketter og billetter. Tidligere indgik de Ferslewske Blade også i virksomheden. Firmaet ligger i dag i Brøndby.

I 1842 oprettede M.W. Ferslew (d. 1852) en litografisk forretning, i hvilken Heimann Jacob Bing i 1849 indtrådte som medindehaver. I 1857 overgik firmaet til M.W. Ferslews søn, den senere etatsråd J.C. Ferslew (1836-1910), der i 1860 optog Philip Berendt (1829-1871) som kompagnon. Ved etatsråd Ferslews død overtoges firmaet af hans søn, fabrikejer Johan Christian Ferslew (1877-1925). Dennes enke fru Amalie Ferslew videreførte til sin død i 1948 virksomhederne, hvorefter disse ifølge hendes testamente overgik til et legat under navnet Chr. Ferslews Mindelegat, stiftet 1. oktober 1949 og stadfæstet ved kongelig konfirmation af 28. april 1950.

Af den oprindelige litografiske forretning udvikledes efterhånden, ikke mindst under etatsråd Ferslews ledelse, en række betydelige virksomheder. I 1863 oprettedes et bogtrykkeri. I 1881 anlagdes Frederiksberg Papirfabrik, som i 1909 blev ombygget og stærkt udvidet; den indgik senere som et led i De forenede Papirfabrikker. I 1885 grundlagdes Centraltrykkeriet, og samme år oprettedes etablissementet for kontorartikler i Store Kongensgade nr. 24. Med udvidelser for øje blev ejendommen Store Kongensgade nr. 22 også erhvervet. I 1890 anlagdes Kattinge Værk Cellulosefabrik, ud fra den anskuelse, at de Ferslewske virksomheder skulle være selvforsynende med råvarer; denne gren af virksomheden måtte imidlertid på grund af forskellige omstændigheder opgives. I 1910 fik firmaet prædikat af kgl. hof- bog- og stentrykkeri.

Ved siden heraf drev etatsråd Ferslew en meget omfattende virksomhed som bladudgiver. I 1864 begyndte udgivelsen af Dagstelegrafen (ophørt 1891), i 1873 af Aftenposten (1873-1931). I 1876 købtes Hotel Royal, som indrettedes til pressevirksomhed; samtidig påbegyndtes udgivelsen af Nationaltidende. I 1889 overtoges Dagens Nyheder og i 1892 Dagbladet. Bladudgiver-virksomheden er afhændet; men de øvrige Ferslewske virksomheder blev videreført af Chr. Ferslews Mindelegat.

Centraltrykkeriet havde til huse i en stor 5-etagers jernbetonbygning på Christianshavn Overgaden neden Vandet nr. 17; med udvidelser for øje blev ejendommene Overgaden neden Vandet nr. 19 og Wildersgade nr. 20-22 erhvervet.

Legatets første bestyrelse bestod af højesteretssagfører Jacob E. Gelting (formand), firmaets direktør Louis Liebnitz og fru Edith Liebnitz. Efter direktør Louis Liebnitz død i dec. 1949 indtrådte blikkenslagermester Alf. Svendsen. Direktionen bestod i 1950 af fru Edith Liebnitz og Carl Olsen.

Kilder 

 C. Ferslew & Co.s hjemmeside
 Danmarks ældste forretninger 1100-1911, Kraks Forlag 1950

Danske virksomheder etableret i 1842
Grafiske virksomheder i Danmark
Medievirksomheder i Danmark
Tidligere virksomheder i København
Brøndby
Leverandører til Det Kongelige Danske Hof
Omar Benson Miller

Omar Benson Miller (født 7. oktober 1978) er en amerikansk skuespiller. Han har spillet mindre roller i forskellige tv-shows og film, herunder Sex, Love & Secrets, American Pie Presents: Band Camp, Get Rich Or Die Tryin', The Express, Transformers og 8 Mile.
Miller har underskrevet som regelmæssig skuespiller i CSI: Miami. I krimidramaet spiller Miller rollen som Walter Simmons, en Louisiana-indfødt og kunst-tyveri-specialist, der slutter sig til holdet ledet af Horatio (David Caruso).Han opnåede en sekundær rolle som Felix Lee, en FBI agent i tv-serien "Eleventh Hour" i episode 14 i 2008.

Miller er opvokset i i Anaheim Hills, Californien, og gik på Canyon High School og studerede ved State University i San José.

Udvalgt filmografi

Film 
 Troldmandens lærling (2010, Bennet Zurrow)

Tv-serier 
 CSI: Miami (2009–2012, Walter Simmons)

Eksterne henvisninger 

 

Skuespillere fra USA
Frederiksberg Papirfabrik

Frederiksberg Papirfabrik (opr. J.C. Ferslews Papirfabrik) var en papirfabrik på Nordre Fasanvej 43 på Frederiksberg. Den blev etableret i 1881 af etatsråd J.C. Ferslew med henblik på at levere avispapir til den ferslewske presse.

Frederiksberg Papirfabrik holdt sig uden for den store sammenslutning i 1889 med stiftelsen af De forenede Papirfabrikker. Parterne indgik dog en aftale, og Frederiksberg Papirfabrik blev aldrig nogen konkurrent til monopolet De forende Papirfabrikker (DfP), som i 1930 overtog fabrikken.

Fabrikken producerede på det tidspunkt stadig avispapir, men i den interne DfP-arbejdsdeling, der blev effektueret, blev fabrikken på Frederiksberg sat til at tilvirke de grovere papirkvaliteter.

I 1891 og 1893 lagde brande store dele af fabrikken øde, så den måtte genopføres. I 1909 blev den udbygget.

Fabrikken lukkede i 1975. Papirmaskinerne blev solgt til Indien og bygningerne revet ned. Fem år senere blev boligbebyggelsen Seedorffs Vænge rejst på grunden.

Kilder 
 Omtale på Papirmuseet 

Papirfabrik
Etableret i 1881
Ophørt i 1975
Papirfabrik
Papirfabrikker i Danmark
Southeast Asia Treaty Organisation

SEATO (Southeast Asia Treaty Organisation) var en militæralliance, på dansk også kaldet Sydøstasienpagten. Alliancen blev tiltrådt af USA, Australien, New Zealand, Thailand, Pakistan, Filippinerne, Frankrig og England

Historie 
SEATO blev grundlagt 1954 og var en del af gruppen af vestlige alliancesystemer sammen med Atlantpagten Nato og Stillehavspagten ANZUS. SEATO blev grundlagt i Manila, Filippinernes hovedstad. Pagtens formål var forsvar af de såkaldte protokolstater: Sydvietnam, Laos og Cambodja. Disse stater opstod efter 1. indokinesiske krig, hvor det på en udenrigsministerkonference i Genève i marts 1954 blev vedtaget, at Indokina skulle opløses og de førnævnte suveræne stater garanteres. Vietnam blev samtidig delt i nord og syd.

Ifølge pagten skulle medlemmerne foretage rådslagning i tilfælde af kommunistisk infiltration, fælles manøvrer og lignende militært samarbejde. Seatos organer omfattede bl.a.:

 Permanent ministerråd med sekretariat i Bangkok.
 Militær planlægningsstab.
 Efterretningstjeneste vendt imod kommunistisk virksomhed.

I 1958 optog SEATO kontakt til NATO. SEATO-pagten trådte i kraft 1964, da Lyndon B. Johnson efter Tonkin-episoden med Tonkin-resolutionen bemyndigede sig selv til at "foretage alle nødvendige skridt for at forhindre fortsat aggression og slå væbnede angreb tilbage som er rettet imod SEATOs medlems- eller protokolstater".

Hermed indledte USA regelmæssige bombninger af Nordvietnam.

Som supplement til SEATO havde USA fra 1954 bilaterale pagter med Sydkorea, Nationalist-Kina (Formosa) og fra 1961 Japan. SEATO-pagten blev opsagt i 1975 og afløstes af ASEAN-pagten.

Noter

Litteratur 
 Kinder, Herman ; Verner Hilgemann: Munksgaards atlas verdenshistorie bind 2. Munksgaard, 1991.
 Thurèn, Thorsten: Kold krig og fredelig sameksistens. Munksgaard,1978.

USA's politik
Den kolde krig
Vietnamkrigen
Internationale organisationer
Asiens historie
Etableret i 1954
Ophørt i 1975